<classify> Na Kulwa Mzee, Dar es Salaam SHAHIDI wa Jamhuri Mashaka Duma katika kesi ya uchochezi inayomkabili, Mbunge wa Kigoma Mjini, Zitto Kabwe, amedai yeye ni shabiki mzuri wa mwanasiasa huyo, anampenda, anaposikia sauti yake anafurahi na anafurahi anapomwona kwenye Televisheni. Duma amedai alipomsikia Zitto, akizungumzia mauaji yaKigoma Uvinza aliamini na kuwachukia Polisi. Aliyasema hayo leo asubuhi katika Mahakama ya Hakimu MkaziKisutu mbele ya Hakimu Mkazi Mkuu, Huruma Shaidi. Akiongozwa na Wakili wa Serikali Mkuu, Tumaini Kwekashahidi alidai roho yake imetulia baada kutoa hisia zake mahakamani kwambaanalichukia Jeshi la Polisi kwa kitendo wanachodaiwa kukifanya Uvinza Kigoma. Shahidi mwingine, Shabani Hamisi, amedai kitendocha Tundu Lissu kushambuliwa kwa risasi na hajawahi kukamatwa mtu kuhusiana natukio hilo, kilimfanya aamini maneno ya mshtakiwa kuwa Kigoma Uvinza kuna watuwaliuwawa. Anadai Polisi walipokuwa wakipita na gari lao Manzesewalikuwa wakizomewa kwamba wauaji hao. Akihojiwa na Wakili wa utetezi, Peter Kibatala kuhusu watuwaliokamatwa kwa kuzomea Polisi, alidai hakuna aliyekamatwa. Shahidi huyo alidai kuwa aliiangalia YouTube akiwa KimaraKorogwe, Dar es Salaam. Kesi itaendelea kesho saa tatu asubuhi. Awali aliposomewa maelezo ya awali, Zitto alikana kwambaOktoba 28,2018 katika mkutano na waandishi wa habari uliofanyika katika ofisiza makao makuu ya chama cha ACT Wazalendo, alitoa maneno ya uchochezi kwa niaya kuleta chuki miongoni mwa wananchi wa Tanzania dhidi ya Jeshi la polisi. Zitto alikana maneno ambayo anadaiwa kuyasema kuwawatu ambao walikuwa ni majeruhi katika tukio la mapambano baina yawananchi na polisi, wakiwa wamekwenda hospitali kupata matibabu katika kituocha afya cha Nguruka, polisi wakapata taarifa kuwa kuna watu wanne wamekwendahospitali kituo cha afya Nguruka kupata Matibabu wakawafuata kule wakawaua. Jamhuri inadai maneno hayo yalikuwa ni maneno ya uchocheziyenye kuleta hisia ya hofu na chuki. Mshtakiwa anadaiwa kutoa maneno kwamba lakini tumefuatiliakwa kina jambo hili , taarifa ambazo tumezipata kutoka kijijini Mpeta Nguruka,Uvinza ni mbaya ni taarifa ambazo zinaonesha wananchi wengi sana wameuwawa najeshi la polisi, pamoja na kwamba Afande Sirro wamekwenda kule, halijatoataarifa yoyote kuhusu wananchi...kama hawa wanyantuzu walivamia eneo laRanchi, kuna taratibu za kisheria za kuchukua na si kuwauwa, wananchi wengisana wamekufa. Inadaiwa Zitto katika mkutano huo huo alitoa waraka kwaumma ikiwa na maneno ya kichochezi kwa nia ya kuleta chuki kwa Watanzania dhidiya Polisi. Pia Zitto anadaiwa alitoa maneno yafuatayo Tumekuwatukifuatilia kwa kina yanayojri yote huko Uvinza ...tunasikitika kusema kuwataarifa tunazozipata kutoka Uvinza zinaogofya mno, kwani tunaambiwa kuwawananchi zaidi ya 100 wa kabila la Wanyantuzu wamepoteza maisha kwa kupigwarisasi na polisi, wengine wakisemwa kuuawa hata wakiwa kwenye matibabuhospitalini baada ya kujeruhiwa kwenye purukushani na polisi.  <topic>: kitaifa 